open-index/open-wikipedia-markdown huggingface dataset:
BFC Dynamo

**Berliner Fußball Club Dynamo** er en fotballklubb fra bydelen Hohenschönhausen i det tidligere Øst-Berlin. Klubben ble stiftet 15. januar 1966, men var før dette fotballavdelingen til elitesportsklubben SC Dynamo Berlin. I tiden fra 1990 til 1999 het klubben **FC Berlin**.

BFC Dynamo er en legende i tysk fotball. Med sine 10 DDR-mesterskap som alle ble vunnet i serie fra 1979–1988, er BFC Dynamo den klubben som etter FC Bayern München har vunnet flest nasjonale mesterskap i Tyskland gjennom tidene.

Men klubben blir også ofte kalt *[[stasi]]-klubben* i DDR. BFC ble som alle klubber i Øst-Tyskland med navnet Dynamo administrert av *[[Stasi|departementet for statssikkerhet]]* (på tysk: *[[Stasi|Ministerium für Statssicherheit]]*, forkortet *[[Stasi|MfS]]* eller *[[Stasi]]*). BFC Dynamo var slikt sett bare en av mange *“stasi-klubber“*, men grunnen til BFC fikk aleneretten til dette lite ærefulle kallenavnet var at statsikkerhetens leder, minister og medlem av politbyrået Erich Mielke var bekjennende BCF-fan. Han hadde fast plass på BFC Dynamos ærestribune og var tilstede på de fleste kampene. Mange mener at Mielke misbrukte sin innflytelsesrike posisjon i det totalitære DDR-systemet for å skaffe favorittklubben BFC Dynamo fordeler.

Siden Tysklands gjenforening i 1990 er klubben mer kjennt for bråk med sine fans enn for sine sportlige prestasjoner. Fotballaget har fristet en heller uspektakulær tilværelse i de lavere divisjonene og spiller i dag i  Regionalliga Nordost (4. nivå). I 2001 meldte klubben seg insolvent, men unngikk såvidt å bli slått konkurs, noe som ville ha ført til oppløsning av klubben.

Klubbens hjemmebane har alternert mellom Sportforum Hohenschönhausen og Friedrich Ludwig Jahn Sportpark i bydelen Prenzlauer Berg. Opprinnelig spilte klubben i Hohenschönhausen der også klubblokalet og treningsområdet til BFC Dynamo ligger. I 1971 flyttet man hjemmekampene til Prenzlauer Berg, men etter fallet i de lavere divisjonene gikk turen i 1992 tilbake til Sportforum Hohenschönhausen. Siden opprykket i Regionalligaen i 2014 spiller klubben igjen hjemmekampene i Friedrich Ludwig Jahn Sportpark der klubben også spilte i sin storhetstid.

## Meritter
### ''Meritter som Berliner FC Dynamo''
* **DDR-Mester (Oberliga DDR, 10x):**
** 1978/79, 1979/80, 1980/81, 1981/82, 1982/83, 1983/84, 1984/85, 1985/86, 1986/87, 1987/88 
* **DDR-Visemester (Oberliga DDR, 3x):**
** 1971/72, 1975/76, 1988/89 
* **Cupmester (FDGB-Pokal, 2x):**
** 1987/88, 1988/89  
* **Tapende cupfinalist (FDGB-Pokal, 5x):**
** 1970/71, 1978/79, 1981/82, 1983/84, 1984/85
* **DFV-Supercup (Seriemester mot cupmester, 1x):**
** 1989 (Mesterskapet ble bare gjennomført en gang)
### ''Meritter som fotballavdeling i SC Dynamo Berlin''
* **DDR-Visemester (Oberliga DDR, 1x):**
** 1960
* **Cupmester – (FDGB-Pokal, 1x):**
** 1959
* **Tapende cupfinalist – (FDGB-Pokal, 1x):**
** 1961/62

## Litteratur
*  
*  
## Eksterne lenker
*
Hammond Vol. 1

***Hammond Vol. 1*** er et musikkalbum av Knut Petter Knutsens Orchester gitt ut i 1970.

## Sporliste
;Side 1
# The Look Of Love (Bacharach/David) 2:36
# All In The Game (Sigman/Dawes) 2:16
# Constantly (Seracini/Julien) 2:18
# Love Me Tender (Matson/Presley) 2:43
# Don't Throw Your Life Away (Lindeman) 3:00
# 12th Of Never (Livingstone/Webster) ?:?? (mangler tidsanvisning)
;Side 2
# Softly, As I Leave You (DeVita/Shoper) 2:20 (navnet "Shaper" er skrevet feil)
# Easily Fall In Love With You (Marvin-Welch) 3:04
# To Wait For Love (Bacharach/David) 2:26
# Go North (Hazzard) 3: 06
# Do You Know The Way To San Jose (Bacharach/David) 2:47
# 1st Of May (R. & B. Gibb) 2:22

## Medvirkende
* Produsent: Johnny Sareussen
* Lydtekniker: Ola Johansen
* Cover-foto: Finn Rolsdorph
* Album-design: Arne Schvlze (skal stå Schulze, men trykkfeil på coveret)
* Arrangementer: Knut Petter Knutsen unntatt (*)
* Gitt ut av Continental Records under labelen "Play Records"
* Presset av Upton Printing Group
Senad Softić

**Senad Softić** (født 10. august 1963) er en bosnisk økonom, som fra august 2015 til januar 2024 var sentralbanksjef i Bosnia-Hercegovinas sentralbank (CBBH).  

## Utdanning og yrkeskarriere
Softić er utdannet ved School of Economics and Business Sarajevo, der han tok en mastergrad i 2004 og doktorgrad i 2010. 

Fra 1987 til 1995 var han amanuensis og forsker ved Institute for the Organization and Economics i Sarajevo. Fra 1995 til 2007 jobbet han ved Sarajevo Institute of Economics, som forsker og akademisk førsteamanuensis. Han ledet også Senter for samfunnsøkonomisk forskning, samtidig som han var assisterende professor. I sin akademiske karriere har han deltatt i 120 working papers og 13 bøker og avhandlinger. I 2007 begynte han å jobbe ved School of Economics and Business ved University of Sarajevo, som assisterende professor, senior assisterende professor og senere professor på deltid. 

I august 2015 overtok Softić over som sentralbanksjef, etter Kemal Kozarić. Han ble utnevnt for en periode på 6 år. Hans periode utløp dermed egentlig i 2021, men fordi utnevnelsen av hans etterkommer ble blokkert politisk ble han sittende til januar 2024, da Jasmina Selimović overtok.

## Referanser


## Eksterne lenker
* Presentasjon hos sentralbanken
Carl Johan Anker

**Carl Johan Anker** (født 22. mai 1835 på Storhamar i Vang, død 25. november 1903 i Kristiania) var en norsk offiser og sakprosaforfatter.  Han var sønn av Erik Anker og Betzy Sneedorff, og dermed barnebarn av Carsten Anker. Hans ene søster var gift med maleren Hans Gude, en annen med geologen Theodor Kjerulf.

Fra 1859 til 1872 var han ordonnansoffiser hos Karl IV og fra 1873 kammerherre hos Oscar II.

Anker ga ut et stort antall genealogiske og historiske bøker, blant annet *Kontredmiral H.C. Sneedorffs Personlighed og Virksomhed* (1884) og *Biografiske Data om 330 norske Generalspersoner* (1885). Han ga også ut brevvekslingen mellom Carsten Anker og Christian Fredrik.

## Referanser


## Eksterne lenker
*
Slaget ved Roucoux

**Slaget ved Rocoux** fant sted 11. oktober 1746 som en del av den østerrikske arvefølgekrig utenfor byen Liège i Belgia og endte med seier til Frankrike over en allianse mellom Habsburgmonarkiet (Østerrike), Storbritannia, Hannover og De forente Nederlandene.

## Manøvrer foran slaget
Den franske arméen ble kommandert av marskalk Saxe og arméen til de pragmatiske allierte av fyrst Karl av Lorraine og Østerrike og den britiske generalen John Ligonier. Saxe hadde nesten gjennomført felttoget sitt for å ta Flandern og truet med å invadere Nederland. De allierte fant posisjoner ved Liege, med nederlendingene under Waldeck til venstre for Liege og Rocoux, britene og hannoverianerne i midten og østerrikerne til høyre nær elven Jaar

## Slaget
Det franske hovedangrepet gikk mot den nederlandske delen på venstreflanken av den allierte linjen mellom Liege og Rocoux, og franskmennene seiret kraftig i tredje angrepet. Etter hvert som franskmennene rykket nærmere startet den allierte linjen å trekke seg tilbake. Østerrikerne på høyreflanken deltok ikke i slaget ennå og gjorde ingen forsøk på å ta initiativet og rykke frem mot den eksponerte franske venstreflanken. Kavaleriet til Lingonier og noen britiske infanterister dannet en baktropp som holdt franskmennene unna mens de trakk seg tilbake. Franskmennene vant slaget og erobret like etter Liege.

## Ettervirkning
Dette var den andre av tre store seire for Saxe, etter Fontenoy og før Lauffeld. Franskmennene vant slaget og med å ta Liege fjernet de østerriksk kontroll over Nederlandene.

## Kilder
* Browning, Reed: *The War of the Austrian Succession*, St. Martin's Press, New York, (1993): ISBN 0-312-12561-5
* Chandler, David: *The Art of Warfare in the Age of Marlborough.* Spellmount Limited, (1990): ISBN 0-946771-42-1
* Skrine, Francis Henry: *Fontenoy and Great Britain's Share in the War of the Austrian Succession 1741-48.* London, Edinburgh, 1906.
Call of Duty 4: Modern Warfare (Nintendo DS)

***Call of Duty 4: Modern Warfare*** er et førstepersonskytespill gitt ut i 2007 av Activision. Spillet er en del av *[[Call of Duty]]*-serien, og ble spesifikt utviklet for Nintendo DS. I motsetning til *[[Call of Duty 4: Modern Warfare]]* for tradisjonelle konsoller og PC, så er DS-versjonen av spillet satt i Gulfkrigen i 1991 under Operation Desert Storm. Spillet har flere kjennetegn typiske for serien, blant annet bruk av hullsikte og oppdrag med kjøretøy.

DS-versjonen ble først vist frem ved E3 i 2007, og ble vist frem ved Games Convention en måned senere. DS-versjonen fikk positive anmeldelser, og fikk 76 % basert på 19 anmeldelser på GameRankings.

Call of Duty 4: Modern Warfare er et førstepersonsskytespill, og spilleren får rollens om en profesjonell soldat. Spillet tilbyr en rekke våpen og kjøretøy, inkludert M16, AK-47 eller Uzi. De aller fleste oppdragene i denne versjonen av Call of Duty er infanteri-kamp på bakkenivå, men det er også en rekke oppdrag hvor spilleren bemanner et fly eller en Humvee. Spillet foregår i forskjellige omgivelser, inkludert i Midtøsten eller i Russland, under en fiktiv konflikt som involverer et forsøk på statskupp i en ikke-navngitt arabisk nasjon. Spillet inneholder 10 forskjellige nivåer, samt muligheter for Deathmatch, eller Multi-player som støtter opptil fire spillere.

## Handling
Spilleren må påta seg en rolle, enten tilknyttet det britiske Special Air Service eller US Marines. I motsetning til enkelte andre versjoner av spillet, påvirker ikke spillerne direkte utfallet av en konflikt, men deltar heller i forskjellige oppdrag som oppstår under hendelsene i hoved-spillet, og gi mer støtte til forskjellige andre soldater. Spillet begynner med at en soldat kalt Parker gjennomgår trening ved en militær utpost i Persiabukta, før leiren blir angrepet fra militære styrker som er lojale mot Khaled Al-Asad - som nettopp har overtatt makten gjennom et statskupp.

Parker, og de andre overlevende soldatene, evakuerer fra basen og kommer seg til en nærliggende by hvor de forsøker å legge grunnlaget for en fremtidig invasjon. Parker og hans enhet blir omdirigert fra et angrep rettet mot Al-Asads hovedstad for å jakte på "Bagman" som kan ha omfattende kunnskap om menneskehandel, og annen viktig informasjon om Al-Asad. SAS drar på oppdrag, hvor spilleren skal gi snikskytter-støtte. SAS og marinesoldatene danner en felles arbeidsgruppe etter å ha fått vite at en leder Imran Zakhaev har overtatt en base som inkluderer atomvåpen, og planlegger å sende atomstridshoder mot USA.

## Referanser


## Eksterne lenker
*
Devacandra

**Devacandra** var en indisk pandita som reiste til Samye i det tibetanske imperium for å delta i oversettelser, i regjeringstiden til Trisong Detsen i det sjette århundre e.Kr. Sammen med Jinamitra og Jnanagarbha foretok han en oversettelse av Mahāyāna mahāparanirvāna sūtraen fra sanskrit til tibetansk.
Då som nu för alltid

***Då som nu för alltid*** er Kents tolvte og siste studioalbum, som ble utgitt 20. mai 2016. Albumet er produsert av Kent.

## Sporliste
# «Andromeda» (4.36)
# «Tennsoldater» (4.08)
# «Vi är för alltid» (4.51)
# «Den vänstra stranden» (4.46)
# «Nattpojken & dagflickan» (med Anna Ternheim) (3.56)
# «Vi är inte längre där» (5.19)
# «Förlåtelsen» (5.55)
# «Skyll inte ifrån dig» (4.29)
# «Gigi» (3.53)
# «Falska profeter» (6.19)
# «Den sista sången» (5.16)

Alle tekstene og musikken er laget av Joakim Berg utenom «Den sista sången» som er laget av J. Berg, L. Berg, A. Berg, S. Berg.

## Personell
*Joakim Berg: Vokal og gitar 
*Martin Sköld: Bass og keyboard 
*Sami Sirviö: Gitar og keyboard 
*Markus Mustonen: Trommer, Piano og kor 

## Referanser


## Eksterne lenker
* http://kent.nu/2016/03/14/kent-gar-i-graven/
* http://kent.nu/2016/04/17/da-som-nu-for-alltid-20-maj/
* http://kent.nu/2016/05/03/vi-ar-inte-langre-dar/
* http://kent.nu/diskografi/da-som-nu-for-alltid/
Dharmakṣema

**Dharmaṣema** (transilitterert som kinesisk: 曇無讖, pinyin: *Tánmó-chèn*, oversatt som 竺法豐, pinyin: *Zhú Fǎfēng*, født 385, død 433) var en buddhistisk munk fra Sentral-Asia, som dro til Kina etter å ha studert og undervist i Kashmir og Kucha. Han hadde bodd i Dūnhuáng i flere år da byen ble okkupert i år 420 av Juqu Mengxun, kongen av det nordlige Liang. Han tok deretter residens i Guzang, som ble hovedstaden i det nordlige Liang i år 421.

Han var en verdsatt rådgiver for Mengxun, og var også en av de mest profilerte oversettere av buddhistisk litteratur til kinesisk.'

## Referanser
Ens (elv)

**Ens**, også kalt **Ensbach**, er en elv i den tyske delstaten Bayern. Elven kommer fra sørvest og møter Ainbach og siden Aisch som en sideelv. Elven tilhører vassdraget Rhinen.
## Referanser
Østasiatisk buddhisme

**Østasiatisk buddhisme** er en samlebenevnelse på skoler innen Mahāyāna-buddhismen som utviklet seg i Øst-Asia og som følger den kinesiske buddhistiske kanon. Dette omfatter retninger innenfor kinesisk buddhisme, koreansk buddhisme, japansk buddhisme og vietnamesisk buddhisme. I folketall utgjør de den største enhet av buddhistiske tradisjoner i verden, over halvparten av verdens buddhister.

## Referanser
Michael Fallon

**Michael Cathel Fallon** (født 14. mai 1952) er en britisk konservativ politiker og parlamentsmedlem som fra 15. juli 2014 til 1. november 2017 var Storbritannias forsvarsminister.

Han har tidligere vært medlem av det nasjonale sikkerhetsrådet, og nestleder av Det konservative parti.

Fallon ble i 2016 utnevnt til kommandørridder av Order of the Bath. Utnevnelsen fant sted etter at David Cameron gikk av som statsminister og benyttet seg av muligheten til å dele ut æresbevisninger som adelstitler og ordensutnevnelser, såkalte «resignation honours». Fallon ble dermed opphøyet i ridderstanden og fikk rett til å føre tiltaleformen *[[sir]]* foran sitt navn.

## Referanser


## Eksterne lenker
* 
* 
*
François de Franquetot de Coigny

**Franquetot de Coignyar** (født 16. mars 1670, død 18. desember 1759) var en fransk marskalk, og fra 1747 hertug av Coigny.

Han ble født i Coigny château nær Coutances i Normandie, som sønn til Robert-Jean de Coigny og Marie-Françoise de Matignon. Onkelen hans var Charles-Auguste de Goyon-Matignon, fransk marskalk og nevøen hans Jacques I av Monaco. Som faren gikk han inn i militæret. Han ble brigader i 1702, Maréchal de camp i 1703 og generalløytnant i 1709.

De meste kjente seirene hans var ved San Pietro og Guastalla, som han vant i 1734 sammen med marskalk de Broglie mot østerrikerne i den polske arvefølgekrigen. Han ble fransk marskalk i 1734. Under Den østerrikske arvefølgekrigen erstattet han marskalk de Broglie i 1743 for å forsvare de franske stillingene ved Rhinen.

## Referanser


## Eksterne lenker
*  Slektstreet til Franquetot https://web.archive.org/web/20070313170659/http://web.genealogie.free.fr/Les_dynasties/Les_dynasties_celebres/France/Dynastie_de_Franquetot.htm
* Huset Franquetot
* Historien til Franquetot-familien
«Bondehus med en komfyr»

**«Bondehus med en komfyr»** (estisk: **«Talutuba soemüüriga»**) er et maleri fra 1935 av den estiske fauvisten Karl Pärsimägi. Det forestiller en kvinne med foldede hender som står på gulvet i en sparsommelig innredet bondestue og varmer seg.

Maleriet ses i Tartu Kunstimuuseum.

## Referanser
Gjensyn med jungelfolket

***Gjensyn med jungelfolket*** (norsk tittel 1954: *Forbudt jungel*, svensk tittel 1954: **) er en norsk dokumentarfilm fra 1950. Filmen ble regissert av Per Høst og spilt inn under tre ekspedisjoner i Panama og Colombia mellom 1948 og 1950.

## Senere versjon (1954)
Filmen var opprinnelig en helnorsk produksjon og hadde premiere 13. november 1950 på kinoen *[[Klingenberg kino|Klingenberg]]* i Oslo. En internasjonal versjon ble sammenstilt i 1954 i samarbeid med Sverige. Denne versjonen hadde svensk premiere på kinoen *Esplanad* i Stockholm og var til forskjell fra originalversjonen utstyrt med lyd. Kommentarene blir lest av Åke Ohberg og Nils-Gustaf Holmquist i den svenske versjonen.

## Referanser


## Eksterne lenker
*
Karsten Moholt (selskap)

**Karsten Moholt A/S** er et norsk aksjeselskap med vedtektsfestet formål å drive produksjon, vikling og reparasjon av elektriske motorer og hva dermed står i forbindelse, samt handelsvirksomhet med kjøp og salg av varer, maskiner og komponenter. Selskapet ble stiftet 1. februar 1951 og har hovedkontor i Storebotn Næringspark i Askøy.

## Referanser


## Eksterne lenker
* Nettsted
Christian Moltzau Winsnes

**Christian Moltzau Winsnes** (ofte skrevet *Chr. Winsnes*) (født 8. august 1839, død 30. mai 1909 i Skien) var en norsk skipsreder, skipsmegler og konsul. Han drev en kombinert forretning som skipsmegler, dampskipsekspeditør og skipsreder i Skien i en årrekke. Han var også tysk konsul i Skien og Porsgrunn. Han var medstifter av Den Norske Hesteskosømfabrik i Christiania, der hans svoger Ole Paus var hovedinteressent.

Christian Moltzau Winsnes var sønn av sogneprest i Lardal Andreas Hofgaard Winsnes og Christiane Margrethe Moltzau. Han var bl.a. etterkommer av brukseier Jens Andreassen Hofgaard og ektefelle Margrethe von Cappelen, datter av Gabriel von Cappelen. Han var gift med Caroline Amalie Paus, datter av skipsreder Christopher Blom Paus, og de har en rekke etterkommere.

## Referanser


## Eksterne lenker
* Bilde i ''Skien før branden 1886''
Storbritannias forsvarsminister

**Storbritannias forsvarsminister** (engelsk *Secretary of State for Defence*, eller i dagligtale *Defence Secretary*) inngår i Storbritannias regjering, Kabinettet, og har ansvaret for forsvarspolitikken og landets væpnede styrker.

Forsvarsministeren er sjef for forsvarsministeriet (*Ministry of Defence*) og bistås av to viseministre som innehar tittelen *Minister of State*.

Forsvarsministeren er også ordfører i forsvarsrådet (*Defence Council*), som er ministeriets høyeste beslutningsorgan. De to høyeste upolitiske embetsmennene i ministeriet er understatssekretæren (*Permanent Under Secretary*) og forsvarssjefen (*Chief of the Defence Staff*).

## Historie
Embetet ble opprettet i 1936 som *Minister for Coordination of Defence*, og var da én av fire ministerposter som hadde ansvaret for «krigsmakten.» Forsvarsministerens oppgave var å møte den tiltagende trusselen fra det allerede aggressive Nazi-Tyskland, og å styrke samordningen mellom de ulike forsvarsgrenene, som alle hadde hver sin minister; krigsministeren (*Secretary of State of War*), den første admiralitetetslorden (*First Lord of the Admiralty*) og flyvåpenministeren (*Secretary of State for Air*).

Da Winston Churchill ble statsminister i 1940, utnevnte han seg selv til forsvarsminister under den nye tittelen *Minister of Defence*. Han ble etterfulgt i begge stillingene av Clement Attlee i 1945. Fra 1946 var forsvarsministeren den eneste representanten for det militære i Kabinettet, og derfor overordnet krigs- og flyvåpenministeren, samt den første admiralitetetslorden. I 1947 ble *Ministry of Defence* opprettet, og i 1964 ble *Admiralty*, *War Office* og *Air Ministry* en del av *Ministry og Defence*. Senere ble også ministertittelen endret til *Secretary of State for Defence*.

## Liste over Storbritannias forsvarsminister

## Eksterne lenker
*
Muttaburra

**Muttaburra** er et tettsted i delstaten Queensland i Australia. Det ligger ved bredden av elva Thomson, rundt 120 kilometer nord for byen Longreach. Ved folketellingen i 2006 hadde Muttaburra et innbyggertall på 106.

Stedet ligger på vestsiden av Great Dividing Range. Regionen ligger i et underbekken av Great Artesian Basin, som gjennom borehull forsyner byene Muttaburra og Aramac. Området er velkjent for land av god kvalitet, som brukes til sau- og kvegdrift, som er stedets viktigste næringsvei. Stedet har en liten flystripe, Muttaburra Airport.

Muttaburra oppsto i løpet av 1870-tallet og ble formelt grunnlagt i 1878.  Det første postkontoret ble bygget i 1887. Navnet er avledet fra et innfødt ord som betyr «hvor vannene møtes».

Muttaburra har et subtropisk klima med svært varme sommere.

*[[Muttaburrasaurus]]*, en av Australias største dinosaurer, ble oppdaget ved Muttaburra i 1963. Den antas å ha vært rundt 12 meter lang, to meter høy, og veide 15 tonn. Området var en del av et stort innlandshav og er kjent som et rikt område for fossiler.

## Referanser


## Eksterne lenker
*
Svein Harald Røine

**Svein Harald Røine** (født 1967) er en norsk forfatter, foredragsholder og lederutvikler. Han er oppvokst i Langesund og bosatt i Moss.

## Karriere
Røine er utdannet siviløkonom og arbeidet i Orkla i 13 år, blant annet i Lilleborg, Stabburet og sist som salgsdirektør i Nidar i syv år. Røine ledet etter dette Altia Corporations fem vinselskaper i Norge (Interbev, Brand Partners, Strøm, Bibendum og Best Buys) og sluttet i 2009 for å starte eget selskap AlltidPositiv.

Vinteren 2015 gav han ut boken *Modig - Finn ditt hverdagsmot* på Cappelen Damm.

## Referanser
Naturen og eventyret

***Naturen og eventyret*** er en norsk naturdokumentar fra 1953 regissert av Per Høst.

## Innhold
I filmen blir Høst intervjuet av Arne Hestenes, hvor Høst forteller om sitt filmliv. Filmen består av fem sekvenser der den første inneholder bilder fra Svalbard og Grønland med fokus på dyre- og planteliv. Deretter følger en lengre sekvens som skildrer dyrelivet i Oslofjorden. Etter et mellomspill hvor selfangst skildres avsluttes filmen med en sekvens om Colombia, hvor cunaindianerna skildres.

## Referanser


## Eksterne lenker
*
Kvantil

En **kvantil** er en gjennomsnittsverdi for en frekvensiell andel av et utvalg, og brukes innen statistikk. Kvantiler kan brukes til å utabeide frekvensfordelinger eller histogramer. Vanlige former for kvantiler er persentiler (100-deler), desiler (10-deler) og kvartiler (4-deler).
Heksenetter

***Heksenetter*** er en norsk  dramafilm fra 1954, i regi av Leif Sinding. I hovedrollen som generalmajor Arthur Ranlow ses Georg Løkkeberg.

## Handling
Den store krigen befinner seg i sluttfasen og generalmajor *Arthur Ranlow* beordrer et angrep på fiendens atomanlegg. Han har helt og holdent et personligt motiv for angrepet da offiserene han utser er menn som han mistenker er beilere til hans hustru. Alle fire offiserene dør under angrepet.

Handlingen flyttes framover i tid og vi ser *Ranlow* i hans peisestue. Sersjant *Sander* er hans tjener og deres tilværelse preges av okkulte interesser. I deres samtale framkommer det at *Ranlow* har blitt avskjediget fra arméen. *Sander* skal dra for gardinene når han ser en fremmed kvinne utenfor. *Ranlow* beordrer at hun skal komme inn i huset og når det skjer forverres *Ranlow*s helsemessige og mentale tilstand.

## Rolleliste
*Georg Løkkeberg – *Arthur Ranlow, generalmajor*
*Bab Christensen – *Lilian*
*Bjarne Andersen – *Sander, sersjant og tjener*
*Fridtjof Mjøen – *Robert Norvald, doktor*
*Ingerid Vardund – *Vera Ranlow*
*Rolf Falkenberg Smith – *Venge, major*
*Bjørn Bergh-Pedersen – *Tregenna, major*
*Folkman Schaanning – *Teatersjefen*
*Hjalmar Fries – *Dr. Thorne*
*Arvid Nilssen – *Arbeider på kirkegården*
*Egil Hjorth-Jenssen – *Arbeider på kirkegården*
*Richard Røgeberg – *Lanner, løytnant*
*Wenche Løfsgård – *Kvinne i nattklubben*
*Sidsel Meyer – *Kvinne i nattklubben*
*Pelle Christensen – *Trubadur i nattklubben*
*René Jacquet – *Plakatmannen*
*Torhild Lindal – *Sykesøster*
*Grethe Dahl – *Sykesøster*
*Edith Ottosen – *Kvinne i nattklubben*
*Oscar Amundsen – *Mann i nattklubben*
*Per Aaeng – *Ung mann hos teatersjefen*
*Kristin Larssen – *Liten pike*
*Margaret Pollen – *Danser i nattklubben*
*William Lewis – *Revydanser*

## Referanser
Xie Lingyun

**Xie Lingyun** (kinesisk: 謝靈運, pinyin: *Xiè lìngyùn*,  Wade-Giles: *Hsieh Ling-yün* , født 385 i Taikang i Kina, henrettet 433 i Guangzhou, Kina) var en av de fremste kinesiske diktere under Nord- og Sør-dynastienes tid og en av de fremste representanter for de seks dynastienes diktning.

Sammen med Huiyan og Huiguan deltok han omkring år 453 i oversettelsen av «den sørlige versjonen» av Mahāyāna mahāparanirvāna sūtraen.

## Referanser
Beleiringen av Namur i 1695

**Beleiringen av Namur** (fra 2. juli til 1. september 1695) var den andre beleiringen av byen Namur i niårskrigen. De allierte styrkene i Storalliansen tok tilbake byen fra franskmennene, som hadde erobret byen etter den første beleiringen i 1692. Gjnerobringen av Namur er regnet som den viktigste hendelsen i niårskrigen.
## Bakgrunn
Franskmennene erobret Namur etter den første omleiringa i 1692, kommandert av Duc de Luxembourg, med kong Ludvig XIV av Frankrike til stede. Forsvarsverkene til Namur var konstruert av Menno van Coehoorn, som ledet forsvaret av citadellet under den første beleiringen. Den franske motparten hans, Vauban utbedret forsvarsverkene i stor grad etter at byen ble tatt. På grunn av den strategiske plasseringen hvor elvene Sambre og Meuse møtes, var citadellet i Namur den strategisk mest viktige festningen i De spanske Nederlandene.

## Beleiringen
Da Frankrike var på defensiven beleiret den allierte arméen til Storalliansen, kommandert av kong Vilhelm III av England og Maximilian II Emanuel av Bayern, guvernør i De spanske Nederlanda, byen fra 2. juli 1695. 3. juli hadde de bygd en cirkumvallasjon rundt byen. Rollene var nå snudd og Menno van Coehoorn rettet beleiringsvåpnene mot byen.

Den 18. juli hadde de allierte styrkene kommet seg forbi de ytre festningsverkene som Vauban hadde bygget. Fem bataljoner av engelske og nederlandske soldater gikk til angrep på Brusselporten i Namur. Det generelle angrepet begynte den 3. august, og Duc de Boufflers, den franske kommandanten, tilbød å overgi byen. Dette ble godtatt og dagen etter, som en del av avtalen, ble det startet en seks dager lang våpenhvile for å få ut skadede og trekke seg tilbake til citadellet. Våpenhvilen ble garantert for ved at en høyere offiserer ble holdt som gissel. Etter de seks dagene var over, ble gislene sluppet fri og beleiringen av citadellet fortsatte..

Hertugen av Villeroi gjorde et forsøk på å trekke angriperne bort fra Namur ved bombardere den militært lite viktige Brussel, med det eneste målet om å ødelegge byen. Bombardementet som varte fra 13. til 15. august gjorde ingenting for å få de allierte til å gi opp beleiringen. Villeroi prøvde senere å frigi Namur, men ble stoppet på slagmarken av arméen til fyrsten av Vaudemont.

Etter ennå en måned med motstand, overga Boufflers citadellet til fienden den 1. september. etter å ha tapt 8&nbsp;000 av de 13&nbsp;000 mennene sine. De allierte hadde da tapt 12&nbsp;000 mann. Vilhelm tok Boufflers til fange, siden Boufflers hadde brutt overgivingsvilkårene og behandlet de allierte krigsfangene dårlig etter slaget ved Deinze og Diksmuide.

## Litteratur
* 
* 
*
Alfa Romeo Giulietta (1977)

:*Se [[Alfa Romeo Giulietta]] (1954) og [[Alfa Romeo Giulietta (2010)]] for to andre modeller med samme navn
*'Alfa Romeo Giulietta** (1977–85) er en familiebil fra italienske [[Alfa Romeo]], laget i omtrent 380 000 eksemplarer.

Den var bakhjulsdrevet og ble bygget på samme plattform som [[Ferrari Alfetta]], med 1,3-liters rekkefirer på 95 hk og 1,6-liter på 122, fra 1979 fås også 1,8 liter med 122 hk.  **Super** fra 1980 hadde 2 liter og 130 hk.  Serie II fra 1981 hadde mindre kosmetiske endringer. **Autodelta** fra 1982 hadde 175 hk (bygd for homologering), og var litt som **Giulietta Turbodelta*' med sin KKK og 170 hk.  2-liters turbodiesel på 82 hk fra *VM motori'' kom i 1983. Tredje serie het "84". Modellen ble i 1985 etterfulgt av Alfa Romeo 75.

Alfa Romeo Giulietta 1984.jpg
Giulietta Turbodelta.jpg | turbodelta
Polizia di stato giulietta.JPG | polizia


## Referanser
Slaget ved Fort William Henry

**Slaget ved, eller beleiringen av Fort William Henry** ble utført i august 1757 av den franske general Louis-Joseph de Montcalm mot det britiske William Henry-fortet, som lå ved sørenden av Lake George, på grensen mellom den britiske provinsen New York og den franske provinsen Canada. Det var tilhold for en garnison av britiske soldater og militssoldater fra provinsen under oberstløytnant George Monro.  Etter flere dager med bombardement overga Monro seg til Montcalm. Montcalm hadde med seg blant annet nesten 2&nbsp;000 indianere  fra flere stammer. Britene måtte trekke garnisonen til Fort Edward, mot at franskmennene skulle beskytte britene mot indianerne under tilbaketrekkingen. 

Indianerne brøt derimot vilkårene, i det som var en av de beryktede hendelsene under den franske og indianske krigen, og gikk til angrep på de ubevæpnede britiske soldatene. De drepte og skalperte mange soldater, tok kvinner, barn, tjenere og slaver til fange og drepte syke og skadede fanger. Det ble først sagt at mer enn 1&nbsp;500 mennesker ble drept i massakren, men trolig var det ikke mer enn 200 som faktisk ble drept.

Det har vært mye diskutert opp gjennom historien hvilken rolle Montcalm og de andre franske lederne spilte i å oppfordre indianerne eller å forsvare britene mot dem. Massakren påvirket handlingene til britiske offiserer, særlig den britiske general Jeffrey Amherst resten av krigen. 

## Kilder

* 
* 
*
Slaget ved Ticonderoga i 1759

**Slaget ved Ticonderoga** var en mindre konfrontasjon ved Fort Carillon (i dag Fort Ticonderoga) den 26. og 27. juli 1759, under den franske og indianske krigen. En britisk styrke på flere enn 11 000 mann kommandert av general Jeffrey Amherst flyttet artilleriet sitt til en høyde over fortet, som var forsvart av 400 franskmenn kommandert av brigadegeneral François-Charles de Bourlamaque.

Istedenfor å forsvare fortet, trakk de Bourlamaque, som handlet under instrukser fra general Louis-Joseph de Montcalm og guvernøren i Ny-Frankrike, Marquis de Vaudreuil, styrkene sine bort og prøvde å sprenge fortet i luften. Magasinet med krut ble ødelagt, men murene ble ikke så alvorlig skadd. Britene okkuperte så fortet, som fikk navnet Fort Ticonderoga. De gjorde flere utbedringer i området og begynte å bygge en flåte for å gjøre militære operasjoner på Lake Champlain.

Den franske taktikken var nok til å hindre armeen til Amherst i å slå seg sammen med James Wolfe i slaget ved Abrahamslettene. Men de bandt også opp 3000 av sine egne soldater som ikke kunne assistere i forsvaret av Quebec.

## Kilder
* 
*
Fredløs i skogen

***Fredløs i skogen*** er en norsk svart-hvitt familiefilm fra 1959 i regi av Richard W. Larsson. 

## Handling
Småjentene Kjersti og Mari er på tur i skogen med sin hund. Samtidig jages en tyv som har stjålet sauer. Jentene trekkes inn i viderverdigheter.

## Rolleliste
* Kjersti Larsson – Kjersti
* Mari Larsson - Mari
* Trygve Apland – Saueeier
* Rolf Walter Kjærsdalen – Sauetyv
* Johan Fredriksen 
* Jens Bolling - Forteller		

## Referanser


## Eksterne lenker
*
Slaget ved Cremona

**Slaget ved Cremona** var et slags i den spanske arvefølhgekrigen som fant sted 1. februar 1702 mellom Frankrike og Østerrike. 

Fem måneder etter å ha drevet franskmennene tilbake i slaget ved Chieri (Chiari) i Lombardia, tok Eugene av Savoie tilbake offensiven, og bevegelsene vestover med den østerrikske arméen til Leopold I av Det tysk-romerske riket til Cremona ved ̠ [
Po]. Den 1. februar 1702 gikk Eugene til angrep  om natten og kom helt overraskende på den franske garnisonen under marskalk François de Neufville, Duc de Velleroi. 

Planen var en infiltrering i commando-stil ledet av Eugene av Savoie selv, og en større styrke under Charles Thomas de Lorraine-Vaudemont, som tok porten ved Po. 

Eugene av Savoie stormet byen og tok Duc de Villeroi til fange. Østerrikerne tok også andre høytsttående fransk offiserer, og 1&nbsp;000 franske soldater mistete livet i angrepet mange av dem mens de sov. 

Planen ble derimot ikke like så suksessrik som planlagt, siden styrken under Vaudemont ble forseinket av det vanskelige terrenget og kom frem senere enn planlagt. De var for sene til å overraske ʽcitadellet i Cremona, og en viktig bro ble sprengt i stykke av forsvarerne. Citadellet holdt ut på grunn av tappert forsvar ved Po-porten av en irsk brigade. En fransk armé kom til støtte til Cremona og Eugene måtte trekke seg tilbake. 

Villeroi ble etterfulgt av Vendôme.

## Kilder
*Eggenberger, David.  *A Dictionary of Battles* (New York: Thomas Y. Crowell, 1967), p. 110
Alfa Romeo 75

**Alfa Romeo 75** (1985–92) er en 4-dørs familiebil sedan fra italienske Alfa Romeo. Den erstattet Alfa Romeo Giulietta (1977) og ble produsert i omtrent 386 767 eksemplarer før Alfa Romeo 155 overtok i 1992. 

Navnet kom av at fabrikken feiret 75 år. Året etter lanseringen ble den gjeldstyngede fabrikken kjøpt av Fiat og 75 ble fabrikkens siste bakhjulsdrevne bil inntil Alfa Romeo Giulia (2016).

75 hadde bakmontert girboks. Motorene var 1.6, 1.8 og 2-liter bensin og en diesel rekkefirer, samt en V6 (156 hk; senere 3-liters V6 på 192 hk). **75 Turbo** fra 1986 hadde en 1.8-liters 155-hk mens **Turbo Evoluzione** (500 eks.) hadde 155 hk.  Fissore bygde en **75 Sportwagon** konsept som Fiat aldri lot produsere. 75 ble i USA solgt som **Alfa Romeo Milano**.

1992 Alfa Romeo 1.8 i.e. Indy (16022236865).jpg 
Swiss army accident simulation.jpg
1987 AR Milano QV 3.0, hf.jpg | Milano
Alfa_Milano_75_Dashboard.jpg | inne i Milano


## Referanser
Alfa Romeo Giulia (2016)

: *Se [[Alfa Romeo Giulia]] (1963) for en tidligere modell med samme navn
*'Alfa Romeo Giulia** (2016–) er en firedørs [[Sedan (bil)|sedan]] familiebil fra italienske [[Alfa Romeo]]. Den erstatter [[Alfa Romeo 159]] sedan som gikk ut i 2011.

Den er fabrikkens første bakhjulsdrevne siden [[Alfa Romeo 75]] forsvant i 1992. Utseende er tegnet av Alfas eget ''Centro Stile'' under Marco Tencone og den bygges i [[Cassino]] ved [[Roma]]. Den kom først som toppmodellen **Quadrifoglio** med en ny 2.9-liters V6 med doble [[turbo]]er og litt over 500 hk. Ellers tilbys 2-liters bensin (200 eller 280 hk), 2.2-liters turbodiesel (150, 180 eller 210 hk) og en 8-trinns automatgir fra tyske [[ZF Friedrichshafen AG]].

**Veloce** (2017–) er en firehjulsdrevet utgave (Q4). 

I 2017 kom [[Alfa Romeo Stelvio]], en SUV som er mye lik Giulia, men høyere. Både Stelvio og Giulia fikk i 2018 utgaven **NRING**,  en Quadrifoglio for å minnes raserbanen [[Nürburgring]]. Den bygges i 108 eksemplarer i anledning fabrikkens 108 år og leveres med røde kjørehansker og mansjettknapper.  Likens kom i 2019 den hvite og røde **Racing** med eksospotter laget av [[titan]] fra Slovenia og dermed 28 kg lettere.  

Fra 2021 tilbys **GTA** med 30 ekstra hestekrefter og skjermbreddere, mens **GTAm** mangler baksete. Disse lages i 500 eksemplarer og kommer med rød hjelm og uknuselig [[polykarbonat]].

I 2023 kom noen mindre forandringer i utseende, blant annet i frontlyktene som fikk tredelt LED.  Varianten **Super Sport*' fra 2024 ble laget i kun 275 eksemplarer, til minne om da fabrikken vant sitt første [[Mille Miglia]] i 1928. Det var en *Quadrifoglio'' med svarte detaljer.
## Bilder

2017 Alfa Romeo Giulia V6 Biturbo Quadrifoglio 2.9.jpg | forfra
Festival automobile international 2017 - Alfa Romeo Giulia - 009.jpg | ovenfra
Alfa Romeo Giulia Q - wnętrze (MSP17) (cropped).jpg| innenfra (rød startknapp = Quadrifoglio)
Alfa_Romeo_GIULIA_SUPER_(ABA-95220)_rear.jpg | Super har bare ett eksosrør
SLM 03 - Alfa Romeo Giulia Q4.jpg | Q4 Veloce har to eksosrør
Alfa Romeo Giulia Quadrifoglio Leonberg 2019 IMG 0108.jpg | Quadrifoglio har fire eksosrør
Geneva_International_Motor_Show_2018,_Le_Grand-Saconnex_(1X7A1814).jpg | NRING
Alfa Romeo Giulia Racing Genf 2019 1Y7A5602.jpg | Racing
Alfa Romeo Giulia GTA.jpg | GTA
Alfa Romeo Giulia GTAm Leonberg 2022 1X7A0507.jpg | GTAm
Alfa Romeo Giulia Quadrifoglio (2023) Auto Zuerich 2023 1X7A1037.jpg | Quadrifoglio etter ansiktsløftningen i 2023


## Referanser
Temba – Kapp – Kapp – Kairo

***Temba – Kapp – Kapp – Kairo*** er en norsk reisedokumentar fra 1958 regissert av Gunnar Melle. Melle hadde også fotografert, klippet, produsert og lest inn kommentarene i filmen. Reisen foregår med bil gjennom 40 land, fra Nordkapp til Afrikas sydspiss. I følge filmskaperen var formålet med den lange reisen å gi et aktuelt førstehåndsinntrykk av Afrika i dag.

## Innhold
Åpningen av Nordkapp-veien gjorde det mulig å kjøre fra Europas nordligste punkt til Afrikas sydspiss. Filmen skildrer en reise med bil fra Nordkapp til Afrikas sydspiss og opp igjen til Kairo. Den er en reportasje fra 1950-tallets Afrika slik Melle opplevde verdensdelen under reisens gang. Gunnar Melle tilbakela en strekning på 54 000&nbsp;km og besøkte 40 land i løpet av reisen.

## Referanser


## Eksterne lenker
*
Outback

:*For den australske filmen, se [[Nattens jegere]].*
**Outback** er et begrep som viser til Australias enorme, fjerntliggende og tørre indre. «The outback» brukes vanligvis om steder som relativt sett er mer fjerntliggende enn områdene som kalles «the bush», som på folkemunne viser til hvilket som helst område utenfor de store byområdene.

## Historie
Den tidligste europeiske utforskningen av Australias indre var sporadisk, ettersom fokus var på de tilgjengelige og fruktbare områdene ved kysten. De første som klarte å gjennomføre en vellykket kryssing av Blue Mountains vest for Sydney var en ekspedisjon ledet av Gregory Blaxland i 1813, 25 år etter at kolonien ble etablert. Senere forsøkte mange å følge elvene som rant mot vest for å finne et «innlandshav», men alle elvene viste seg å renne til Murray og Darling, som snur sørover. Fra 1858 til 1861 ledet John McDouall Stuart seks ekspedisjoner nordover fra Adelaide, noe som kulminerte med at de nådde nordkysten av Australia.

Telegrafledningen Overland Telegraph ble bygget på 1870-tallet langs ruten som ble brukt av Stuart, som hadde funnet tilstrekkelig med vann for å forsyne de nødvendige stasjonene langs ledningen.

Utforskningen av outback fortsatte fram til 1950-tallet, da Len Beadell utforsket og gransket området, samt bygde mange veier for kjernefysiske våpentester ved Emu Field og Maralinga og rakettester ved Woomera Prohibited Area. Området utforskes fremdeles med henblikk på å finne mineralforekomster.

Begrepet «outback» i trykt form ble første gang brukt i Australia i 1869, og forfatteren viste helt klart til «vest for Wagga Wagga», en by i delstaten New South Wales.

## Næringsliv

På grunn av sin størrelse har området stor verdi som beiteland for sauer og kveg, og dette er en betydelig næring i store deler av «the outback». I nyere tid har også turismen blitt betydelig. Gruvedrift er også en svært viktig næringsvei i dette enorme og tynt befolkede området. Ettersom det ikke har vært hverken fjelldannelse eller isbreer siden perm (i mange områder siden kambrium), så er området svært rikt på jern, aluminium, mangan og uran, og også store forekomster av gull, nikkel, bly og sink. Blant de største gruvene og gruveområdene i outback er opalfeltene ved Coober Pedy, Lightning Ridge og White Cliffs, metaller ved Broken Hill, Tennant Creek, Olympic Dam og Challenger Mine. I Vest-Australia er Argyle diamantgruve i Kimberley verdens største produsent av naturlige diamanter. I Pilbara-regionen utvinnes storparten av Australias jernmalm og området har også en av verdens største mangangruver.

## Helsevesen

Royal Flying Doctor Service startet i 1928 og hjelper mennesker som bor i Australias outback. I tidligere tider betød sykdom og alvorlige skader ofte døden på grunn av mangel på skikkelige medisinske fasiliteter og utdannet personell.

## Referanser
Orient (film)

***Orient*** er en norsk dokumentarfilm fra 1960 regissert av Arne Hverven. Filmen skildrer Asia og ble blant annet spilt inn på Bali, Egypt, Israel, Japan, Jordan, Kashmir, Taj Mahal i India og i Pakistan.

Kommentarene blir lest av Jan Frydenlund og Sigurd Tønsberg.

## Referanser


## Eksterne lenker
*
Bøkkerveien (Oslo)

**Bøkkerveien** er en vei på Hasle i bydel Grünerløkka i Oslo. Den går nordøstover fra Haslevangen i den tidligere Anders Windsvolds veis løp, og dreier mot vest-nordvest langs Alnabanen på nordsiden mellom det tidligere anlegget til Arcus. Veien munner ut i Peter Møllers vei.

Veien fikk navnet *Bøkkerveien* fordi bøkkerfaget var og er fremdeles et viktig handverk for firmaet Arcus. Det er et lite verneverdig fag, men nødvendig for Arcus til vedlikehold av fat og liggere som brukes til produksjon av akevitt, slik det foregikk på Hasle i Oslo.  

Veinavnet ble vedtatt av Grünerløkka bydelsutvalg i 2014. I samme møte ble en annen vei i samme område gitt navnet Karvesvingen etter et viktig krydder til smaksetting av akevitt.

## Referanser


## Eksterne lenker
* Oslo byleksikon
Raidet mot Cartagena i 1697

**Raidet mot Cartagena** var et angrep av franskmennene på festningsbyen Cartagena i Colombia den 6. mai 1697, som en del av niårskrigen.

## Beskrivelse
I 1695 hadde den franske marinen blitt svekket så pass at den ikke lenger kunne møte den engelske og nederlandske marinen i et åpent sjøslag, og derfor gikk over til kapervirksomhet eller handelskrig. Baron Bernard Desjean de Pointis, som var aktiv i Karibia fra starten av krigen, klarte å overbevise kong Ludvig XIV av Frankrike om å prøve et dristig angrep på den rikeste byen i regionen, ʽCartagena, i dagens Colombia.

Han fikk kommando over en flåte på syv skip, tre fregatter og noen mindre fartøy. Skvadronen dro fra Brest i Frankrike, den 7. januar 1697, og nådde frem til Saint-Domingue i Vestindia den 3. mars. Pointis ba om støtte fra guvernør Jean du Casse, som bare motvillig ga ham støtte, siden han foretrakk et angrep på Portbelo. En måned senere, med en flåte med 1&nbsp;200 soldater og 650 sjørøvere, nådde han frem til Cartagena.

Det kjente spanske forsvarsverkene var ikke det den en gang hadde vært og Pointis erobret begge festningene som forsvarte Cartagena forholdsvis lett, og mistet bare 60 mann. Mellom 6. og 24. mai plyndret franskmennene byen, og tok et krigsutbytte som var verdt mellom ti og tyve millioner livres.

Pointis seilte så direkte tilbake til Frankrike og lurte de allierte sjørøverne som hadde fått løfte om å dele potten. Rasende vendte sjørøverne tilbake og plyndret byen en gang til, denne gangen uhindret av de franske soldatene. Det ble en orgie i voldtekt, utpressing og mord. 

## Ettervirkning
På reisen tilbake til Frankrike klarte Pointis å unngå den engelske admiral John Nevell, som hadde sendt skvadronen sin fra Cádiz i Spania for å forfølge den franske kaperen. Etter tre dager klarte Nevell bare å ta ett skip. Uheldigvis for ham var dette et sykehusskip angrepet av gul feber, som nå spredte seg til den engelske og nederlandske flåten. Sykdommen tok livet av 1&nbsp;300 engelske sjømenn, seks kapteiner og admiral Nevell selv. Bare en kaptein på den nederlandske flåten overlevde. 

Franskmennene kom ikke fra det uskadet, siden den gule feberen hadde spredt seg i flåten deres også, og tok livet av flere hundre sjømenn. Pointis kom seg likevel tilbake til Frankrike og ga Ludvig XIV hans del på to million livres.  Resten av skatten gjorde Pointis til en umåtelig rik mann. 

Han ga ut *Relation de l'expédition de Carthagène faite par leser François en 1697* i Amsterdam året etter. 

## Kilder
* Lynn, John A. *The Wars of Louis XIV: 1667–1714*. Longman, (1999). ISBN 0-582-05629-2
* Roger N.A.M. *The Command of the Ocean: A Naval History of Britain 1649–1815*, Penguin Group, (2006). ISBN 0-141-02690-1
Alfa Romeo MiTo

**Alfa Romeo MiTo** (2008–18) er en liten tredørs småbil (B-segmentet) fra italienske Alfa Romeo.

Den ble et av de siste designprosjektene utført ved *Centro Stile* i Arese ved Milano, før eieren, Fiat, flyttet designhuset til Torino og virksomheten i Arese opphørte. Mito bygges på Fiats "small"-plattform i Torino på Mirafiori-fabrikkene til Fiat (som siden 1986 har eid Alfa Romeo). Navnet "MiTo" er en forkortelse for Milano-Torino.

Motorene var 1,4-liters bensin og 1,3- og 1,6-liters diesel. Toppmodellen, **Quadrifoglio Verde (QV)**, har en 170-hesters motor, som også brukes i **Maserati edition** (100 bygd; Fiat eier også Maserati). MiTo fikk i 2011 start & stopp-teknologi, og ble den første utrustet med Fiats nye automatgir med dobbeltclutch (som Alfa kalte *TCT* for *Twin Clutch Tech*). I 2014 kom små kosmetiske endringer, samt Fiats to-sylindrete 0,9-liter *Twin-air* bensinmotor på 105 hk.  

MiTo.JPG
Alfa Mito - Flickr - foshie (cropped).jpg
"14 - ITALY - Alfa Romeo MiTo QV - red coupé in Milan - Quadrifoglio Verde sports car 03.jpg | QV


## Referanser
Wetarfikenfugl

**Wetarfikenfugl** (*Sphecotheres hypoleucus*) er en art i slekten fikenfugler (*Sphecotheres*), som hører hjemme i pirolfamilien og er spurvefugler.

Arten er tropisk og endemisk for øya Wetar i De små Sundaøyer, Indonesia.

## Referanser


## Eksterne lenker
*
The Sims 3: De fire årstider

***The Sims 3: De fire årstider***  er den åttende utvidelsespakken til *[[The Sims 3]]* på OS X og PC. Spillet kom ut den 13. november 2012 i Nord-Amerika og 16. november i Europa.

## Referanser

## Eksterne lenker
*
Alfa Romeo 4C

**Alfa Romeo 4C** (2013–20) er en 2-seters sportsbil fra italienske Alfa Romeo. Navnet betyr 4 sylindre (*4 cilindri*); Alfa har også Alfa Romeo 6C og Alfa Romeo 8C.

4C er tegnet av Alfas egen Lorenzo Ramaciotti (født 1948) og bygges på Maseratis fabrikker i Modena (både Alfa og Maserati er eid av samme konsern, Fiat). Den er bakhjulsdrevet, veier rundt 900 kilo og har en 1.75 liters TBi (*[[turbo]] benzina iniezione*) på rundt 240 hk.  **4C spider** har avtagbart tak og ble først vist i 2014. Etter Alfa Romeo 8C Competizione ble 4C den første masseproduserte  Alfa solgt ny i USA på over tjue år. 4C selges også i Norge til en startpris i 2014 på 750 000 kroner.

Den sluttes å selge i 2020.

Festival automobile international 2014 - Alfa Romeo 4C - 004.jpg
Festival automobile international 2014 - Alfa Romeo 4C - 035.jpg
Festival automobile international 2014 - Alfa Romeo 4C - 034.jpg


## Referanser
Raidet mot Le Havre

**Raidet mot Le Havre** var et to dager langt bombardement av den franske havnebyen Le Havre tidlig i juli 1759. Bombardementet ble utført av Royal Navy under George Rodney under Syvårskrigen. De oppnådde målet med å ødelegge mange av invasjonsskipene som var samlet der for den planlagte franske invasjonen av Storbritannia.

## Kilder
Russell Frank Weigley, ''The age of battles'', s. 226 McLynn, Frank. *1759: The Year Britain Became Master of the World*
Channel Country

**Channel Country** er en region i outback Australia som hovedsakelig ligger i delstaten Queensland men også i deler av Sør-Australia, Nordterritoriet og New South Wales. Navnet kommer av de mange sammenflettede elveleiene som krysser regionen. Channel Country har et areal på drøyt .

Channel Country har et tørt landskap med en rekke gamle elvesletter fra elver som kun renner periodisk. De viktigste elvene er Georgina, Cooper Creek og Diamantina. Når det faller tilstrekkelig med regn i elvenes nedbørfelt renner de inn i Eyresjøen i Sør-Australia. I de fleste årene blir imidlertid flomvannet absorbert av jordsmonnet eller fordamper.

Klimaet i Channel Country er tørt med svært varme somre og korte, tørre vintre. Nedbøren er uforutsigbar. Gjennomsnittlig årsnedbør (1890–2005) er 168 mm. Men flommene i de store elvene, forårsaket av nedbør lenger nord og øst, produserer en betydelig, noen ganger fenomenal, vekst av beite, ofte uten at det har falt regn i området. Vegetasjonen er hovedsakelig Mitchell-gress, gidgee og spinifex.

Den viktigste bruken av land er til beiteland for kveg, og 91% av hele Channel Country brukes til beite. 

De viktigste tettstedene i området er Birdsville, Windorah og Innaminka. Andre bosetninger er Betoota og Bedourie. Channel Country er en del av Eyresjøens tilsigsfelt. Lenger mot øst ligger det mindre tørre Maranoa-distriktet. Flere viktige fugleområder ligger i Channel Country, blant annet Lake Yamma Yamma og Lake Machattie Area.

Channel Country er åsted for de fleste observasjonene av Min Min-lys.

## Referanser
Myanmars ambassade i Oslo

**Myanmars ambassade i Oslo** er Myanmars (Burmas) diplomatiske representasjon i Norge. Ambassaden er i femte etasje i Nedre Vollgate 8 i Oslo, i en forretningsgård i Kvadraturen.

Myanmar har hatt ambassade i Oslo siden 2015 og holdt først til i en leiegård i Cort Adelers gate 16 med en blanding av leiligheter og næringslokaler, senere i Nedre Vollgate 4, ved siden av nr. 8.

Fra 19. januar 2025 ledes ambassaden av chargé d'affaires Moe Kyaw Aung.

Norge åpnet ambassade i Yangon i 2013.

## Referanser


## Eksterne lenker
* *The Oslo Diplomatic List* på UDs nettside Diplomatiske forbindelser
* Utenriksdepartementet om bilaterale forbindelser mellom Myanmar og Norge
* Embassypages.com om ambassaden